text: Живот :: Хю Грант чака пето дете :: Monitor.bg
  12:53 10 Януари 2018 735 Видяно 0 Споделяния Коментари
  Британският актьор Хю Грант ще става татко за пети път, съобщи Контактмюзик. Това ще е трети общ наследник за 57-годишната звезда и шведската телевизионна водеща Ана Ебърстийн. За новината се заговори след като папараци щракнаха двойката на летището в Ню Йорк и коремчето на Ебърстийн изглежда видимо наедряло. На церемонията за връчването на наградите "Златен глобус" Ана направи впечатление и с избора си на облекло – широк черен тоалет. Звездата от "Дневникът на Бриджит Джоунс" и 39-годишната водеща пазят ревниво личния си живот и не са потвърдили новината.Шведското издание "Афтонбладет" съобщи, че бебето се очаква "скоро", позовавайки се на майката на Ана, която заявила с открито задоволство, че отново ще става баба.
  Грант и Ебърстийн възпитават 5-годишен син Джон и 2-годишна дъщеря. Актьорът има две деца и от бившата си партньорка Тинглан Хонг - Табита и Феликс.